桀驁之戀首朝露面 慢踱一圈就掂
2024年05月20日 09:54
東網電視
更多新聞短片
「桀驁之戀」首朝露面，助手慢踱一圈便完事。
今季最後一場G1，途程2400米一級賽遮打盃將於今個禮拜日舉行，今年賽事最特別係竟然有海外馬匹參戰，就係高多芬名下嘅「桀驁之戀」。呢匹長途好手來頭絕不簡單，已經累積12場頭馬，最近3戰全勝，包括喺卡塔爾贏咗酋長錦標同埋遠征杜拜贏G1司馬經典賽，絕對係今屆遮打盃嘅擂台躉，甚至有機會成為首匹揚威呢項一級賽嘅外隊馬。
「桀驁之戀」喺啱啱禮拜六嗰晚到咗香港，今朝已經急不及待蒲頭露面，只係好簡單由助手慢踱一圈就算。如果有留意「桀驁之戀」落機嗰張相，就會發現呢匹馬都瘦得幾緊要，好似得番棚骨咁，但今朝睇落馬匹身型無太大問題，走嚟亦夠淡定。始終呢匹藍營賽駒能征慣戰，過往於英國、德國、英國、中東地區都跑得好，今次首度遠征香港，睇吓能否再下一城啦。